רוברט יוז

רוברט סטדלי פורסט יוז AO (באנגלית: Robert Studley Forrest Hughes; 28 ביולי 1938 – 6 באוגוסט 2012) היה מבקר אמנות, סופר ומפיק אוסטרלי. הוא תואר ב-1997 על ידי רוברט בוינטון, מהניו יורק טיימס, כ-"מבקר האמנות המפורסם ביותר בעולם".<ref name="Boynton 1997"></ref><ref name="Kennedy 2012"></ref>

יוז זכה להכרה נרחבת על ספרו וסדרת הטלוויזיה שלו על אמנות מודרנית, The Shock of the New , ועל תפקידו רב השנים כמבקר אמנות במגזין טיים. הוא ידוע בעיקר רב המכר שלו, The Fatal Shore, ספר על היסטוריית הנידונים באוסטרליה. יוז, הידוע בביקורותיו השנויות במחלוקת על אמנות, היה בדרך כלל שמרני בטעמו, על אף שלא השתייך למחנה פילוסופי מסוים. כתיבתו נודעה בעוצמתה ובאלגנטיות שלה.<ref></ref><ref></ref>

== ביוגרפיה ==
יוז נולד בסידני, אוסטרליה, ב-28 ביולי 1938. אביו וסבו מצד אביו היו עורכי דין. אביו של יוז, ג'פרי פורסט יוז, היה טייס במלחמת העולם הראשונה, עורך דין ומנהל חברה. כשהיה רוברט בן 12, הוא מת מסרטן ריאות. אמו של רוברט הייתה מרגרט אייר סילי, לבית וידאל. אחיו הבכור הוא הפוליטיקאי האוסטרלי, תומאס אייר פורסט יוז .<ref name="duggan">Duggan, Paul. [https://pauldugganbarrister.com/2012/08/09/robert-hughes-a-lawyers-farewell/ Robert Hughes—a lawyer's farewell] at pauldugganbarrister.com, 9 August 2012. Retrieved 1 March 2017</ref> ליוז יש אח נוסף בשם ג'פרי ואחות נוספת בשם קונסטנס.

יוז גדל ברוז ביי, סידני,<ref name="Carey 2012"></ref> והתחנך במכללת סיינט איגנטיוס . בהמשך חייו, הוא למד אמנויות ואדריכלות באוניברסיטת סידני.<ref name="The Australian obituary"></ref><ref name="Williamson 2012"></ref> כשלמד באוניברסיטה, הוא היה חבר בקבוצת פוש השמאלנית והאנרכיסטית, שקידמה חופש מיני.

== קריירה ==
=== בתור מבקר אמנות ===
יוז, אמן ומשורר שאפתן, נטש את לימודי האוניברסיטה בכדי להפוך תחילה לקריקטוריסט, ולאחר מכן למבקר אמנות של כתב העת של סידני The Observer, בעריכתו של דונלד הורן .<ref name="Australian Book Review"></ref> יוז כתב מספר מאמרים עבור המגזין האוסטרלי, Oz , המגזין האמריקאי, The Nation והמגזין הבריטי, The Sunday Mirror.

ב-1961, בעודו סטודנט, יוז נקלע למחלוקת כאשר מספר מחבריו לספסל הלימודים טענו במאמר בעיתון סטודנטים כי העתיק ממוזיקאים ומאמנים, כמו טרנס טילר ולאונרד בסקין .<ref>Coombs A Sex and Anarchy: The life and death of the Sydney Push Viking Penguin Books (Australia, 1996) pp 158-9</ref>

יוז עזב את אוסטרליה לאירופה ב-1964. הוא התגורר זמן מה באיטליה, ועבר לגור בלונדון ב-1965. כשהיה בלונדון, הוא כתב מספר מאמרים למספר מגזינים. בין המגזינים שהוא כתב היו המגזינים הספקטייטור, דיילי טלגרף, הטיימס, ו-The Observer, ותרם לגרסה הלונדונית של Oz. ב-1970, לאחר שמונה למבקר אמנות במגזין האמריקאי, טיים, הוא עבר לגור בניו יורק.<ref name="Lacayo 2012"></ref><ref></ref>

ב-1966, פרסם יוז את הספר The Art of Australia. הספר מדבר על ההיסטוריה של האמנות באוסטרליה.

יוז כתב וקריין את הסדרה בת שמונה חלקים של ה-BBC, The Shock of the New . התוכנית, שהופקה על ידי לורנה פגרם , דיברה על התפתחות האמנות המודרנית, מאז האימפרסיוניזם.<ref name="McNay 2012"></ref><ref name="Gopnik 2012"></ref> ג'ון אוקונור, מהניו יורק טיימס, אמר כי: "תסכימו או לא תסכימו, לא תשתעממו. מר יוז פרובוקטיבי באופן שובה לב."<ref name="O'Connor"></ref>

ב-1997, הוא הוציא את סדרת הטלוויזיה American Visions, שסיקרה את ההיסטוריה של האמנות האמריקאית מאז המהפכה האמריקאית. ב-2002, הוא הוציא את סרט התיעודי על פרנסיסקו דה גויה, Goya: Crazy Like a Genius. ב-2004, הוא הוציא את סדרת הטלוויזיה The NEW Shock of the New, שמהווה עדכון לסדרת הטלוויזיה מ-1980, The Shock of the New.<ref></ref> הוא פרסם את הכרך הראשון של ספר זיכרונותיו, Things I Didn’t Know, ב-2006.<ref></ref>

=== כעיתונאי והיסטוריון ===
ב-6 ביוני 1978, יוז, יחד עם הרולד הייז , הגיש בתוכנית האקטואליה 20/20. בשל ביקורת חריפה שנשמעה על התוכנית, פוטרו שני המגישים, והוחלפו עם העיתונאי האמרקיאי, יו דאונס .

ב-1987, יוז הוציא את הספר The Fatal Shore. הספר מדבר על השנים הראשונות של הקולוניזציה הבריטית באוסטרליה, ובמיוחד ההיסטוריה וההשפעות החברתיות של מערכת הנידונים בבריטניה. הספר מתייחס גם לסיבות ההיסטוריות, הפוליטיות והסוציולוגיות שהובילו להתיישבות הבריטית באוסטרליה. במהלך שנות ה-90 של המאה ה-20, יוז היה תומך בולט של התנועה הרפובליקנית האוסטרלית .<ref name="BBC obituary"></ref> ב-2000, הוא הוציא את סדרת הטלוויזיה, Australia: Beyond the Fatal Shore. במהלך צילומי הסדרה, יוז היה מעורב בתאונת דרכים כמעט קטלנית.<ref name="Rothenberg 1999"></ref>

== חיים אישיים ==
יוז הכיר את אשתו הראשונה, דן אמרסון, בלונדון ב-1967. יחד עם אשתו, היה מעורב בקבוצת פוש השמאלנית והאנרכיסטית, שקידמה חופש מיני.<ref name="Maunder 2012"></ref> הם התגרשו ב-1981.<ref name="Things 2"></ref> בנם, דנטון, ילדו היחיד של יוז, נקרא על שמו של המהפכן הצרפתי, ז'ורז' דנטון. בנו, דנטון יוז, שהיה פסל במקצועו, התאבד באפריל 2001.

יוז נישא בשנית לוויקטוריה ויסלר ב-1981. הם התגרשו ב-1996.

ב-1999, יוז היה מעורב בתאונת דרכים כמעט קטלנית דרומית לברום, אוסטרליה המערבית, שאליה הובהל במצב קשה לבית החולים בפרת'. לאחר תאונת הדרכים, יוז היה בתרדמת למשך חמישה שבועות.<ref></ref> ב-2003, הודה יוז באשמה בנהיגה מסוכנת ונקנס ב-2,500 דולר אוסטרלי.<ref name="BBC News April 2003"></ref> יוז מגולל את סיפור תאונת הדרכים והחלמתו בפרק הראשון של ספר הזיכרונות שלו מ-2006, Things I Didn't Know.<ref name="Things"></ref><ref name="Telegraph obituary"></ref>

ב-2001, יוז התחתן בשלישית עם האמנית והמנהלת האמנותית האמריקאית, דוריס דאונס .<ref></ref>

== מותו ==
לאחר מחלה ממושכת, יוז מת בבית החולים קלווארי , בברונקס, ניו יורק, ב-6 באוגוסט 2012.

== קישורים חיצוניים ==

* 
* 
<div class="mw-content-ltr">
* [http://www.randomhouse.com.au/Authors/Default.aspx?Page=Author&ID=Hughes,%20Robert Robert Hughes at Random House Australia]
* [http://www.smh.com.au/articles/2003/04/14/1050172542343.html Valerie Lawson, Sydney Morning Herald, "After legal jousting and vitriol, Hughes fined in absentia for car crash" (2003)]
* [http://ericellis.com/archive/hughesbulletin.htm Eric Ellis, The Bulletin, July 2002, "Shock of the Broome"]
* [https://web.archive.org/web/20070519121738/http://wiredforbooks.org/roberthughes/ 1987 audio interview of Robert Hughes by Don Swaim of CBS Radio, RealAudio]
* [https://www.nytimes.com/2004/07/04/magazine/food-tuna-surprise.html The New York Times Magazine – Food: Tuna Surprise (A fisherman's journey to Costa Rica)]
* [http://www.thenation.com/article/unsentimental-education The Nation – Christopher Hitchens column on Things I Didn't Know: A Memoir. (25 September 2006)]
* [http://www.abc.net.au/tv/enoughrope/transcripts/s1784826.htm Enough Rope, ABC TV Interview – Andrew Denton and Robert Hughes. (13 November 2006)]
* [https://web.archive.org/web/20100209190915/http://www.charlierose.com/search/?text=Robert+Hughes Robert Hughes interviewed on Charlie Rose]
* [http://www.wsws.org/en/articles/2012/08/hugh-a30.html World Socialist Web Site obituary by Clare Hurley, "Art History with a capital A and H: Art critic and social historian Robert Hughes"]
</div>

== הערות שוליים ==

קטגוריה:מסדר אוסטרליה: מפקדים
קטגוריה:היסטוריונים אוסטרלים
קטגוריה:סגל טיים מגזין
קטגוריה:סופרים אוסטרלים
קטגוריה:מבקרי אמנות
קטגוריה:מפיקי טלוויזיה אוסטרלים
קטגוריה:מפיקי קולנוע אוסטרלים
קטגוריה:עיתונאים אוסטרלים
קטגוריה:בוגרי אוניברסיטת סידני
קטגוריה:אוסטרלים ממוצא אירי
קטגוריה:אוסטרלים שנולדו ב-1938
קטגוריה:אוסטרלים שנפטרו ב-2012